Ek wil nie graag by die onverkwiklike debat oor die opstanding wat deur sommige organisasies en teoloë gevoer word, betrokke raak nie. Ek wil ook nie met allerhande hermeneutiese nuanses met woorde speel rondom die opstanding nie. Markus 16:1-8 sê soos die ander evangelies dat Jesus opgestaan het. Dit was liggaamlik (as jy Paulus se taal wil gebruik, ‘n verheerlikte liggaam soos ons in 1 Kor 15 leer). En ek glo dit.
Die onderlinge verskille tussen hierdie Markus weergawe en Lukas s’n wys egter dat dié teks, soos die effens langer teks, heel moontlik nie oorspronklik is nie:
Daar word in ﻿vers 13﻿bv. gesê dat ander dissipels die twee Emmausgangers nie geglo het nie. Dit verskil van ﻿Lukas 24:34﻿ waar die dissipels vir die Emmausgangers sê dat hulle inligting ooreenkom met dít wat hulleself by Simon gehoor het.